OpenLLM-France/wikimedia huggingface dataset:
# Viloria

    Artikulu hau Tierra de Pinareseko herriari buruzkoa da; beste esanahietarako, ikus «Biloria».
Viloria Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 387 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1765392
* Multimedia: Viloria / Q1765392
# Viloria de Rioja

    Artikulu hau Montes de Ocako herriari buruzkoa da; beste esanahietarako, ikus «Biloria».
Viloria de Rioja Burgosko udalerria da, Montes de Oca eskualdean dagoena.
2008ko urtarrilaren 1eko erroldaren arabera 51 biztanle zituen.

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q956438
* Multimedia: Viloria de Rioja / Q956438
# Vilory

Vilory Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 90 biztanle zituen.

## Demografia
### Biztanleria

2007an Vilory udalerrian erroldatutako biztanleak 90 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 33 etxebizitza zeuden, 30 familiaren etxebizitza nagusia ziren, 2 bigarren erresidentzia ziren eta 1 hutsik zegoen. Etxebizitza guzti hauek 33etxeak ziren. 30 etxebizitza nagusietatik 26 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek hiru gela zituen, 7 etxek lau zituzten eta 22 etxek bost zituzten. 23 etxek euren parking plaza propioa zuten azpian. 7 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Vilory udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 4 | 65-69 | 4 |
| 4 | 60-64 | 0 |
| 0 | 55-59 | 0 |
| 4 | 50-54 | 4 |
| 0 | 45-49 | 0 |
| 4 | 40-44 | 4 |
| 12 | 35-39 | 0 |
| 0 | 30-34 | 8 |
| 4 | 25-29 | 0 |
| 4 | 20-24 | 0 |
| 12 | 15-19 | 4 |
| 4 | 10-14 | 16 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 62 ziren, horien artean 43 aktiboak ziren eta 19 inaktiboak ziren. 43 pertsona aktiboetatik 37 lanean zeuden (27 gizon eta 10 emakume) eta 6 langabezian zeuden (4 gizon eta 2 emakume). 19 pertsona inaktiboetatik 2 erretiraturik zeuden, 10 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2009an zeuden norbanakoentzako 2 zerbitzu publikoetatik, 1 margolaria zen eta 1 argiketaria.
2000. urtean Vilory udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q901653
* Multimedia: Vilory / Q901653
# Vilsbiburg

Vilsbiburg Alemaniako hiri-udalerri bat da, Bavaria estatuan. Azken zentsuaren arabera 12.584 biztanle zituen, 68,89 kilometro koadroko azaleran.

## Kanpo estekak

* Datuak: Q521018
* Multimedia: Vilsbiburg / Q521018
# Vilonia (Arkansas)

Vilonia Arkansasko hiri bat da. Faulkner konderrian kokatua dago. 2010ean 3.815 biztanle zituen, 17 kilometro koadrotan banatuta.

## Ikus, gainera

* Faulkner konderria

## Kanpo estekak

* Datuak: Q2233544
* Multimedia: Vilonia (Arkansas) / Q2233544
# Vibrio parahaemolyticus

Vibrio parahaemolyticus Vibrio generoko bakterioa da, patogenoa, gastroenteritis bortitza eragiten duena. 1951an isolatu zuten lehenbizikoz mikrobiologo japoniarrek, eta digestio-aparatuko patogenoa zela frogatu. Itsastarra da. Bere izenak garbi adierazten du mikrobioa hau hemolitikoa dela, hots, eritrozitoak suntsitzen dituen toxina bat (hemolisina) ekoizten duela

## Ezaugarriak

Kakotx itxurako bakterio Gram negatibo hau mugikorra da, eta halofiloa (ur gazietan bizi da). Anaerobio fakultatiboa da eta oxidasa (+). Ez du esporarik sortzen. Glukosa hartzitzen du gasik sortu gabe.
Bakterio hau laborategian isolatzeko hazkuntza-ingurune bereziak erabiltzen dira, oso gaziak eta alkalinoak.

## Patogenia

Patogeno honek sortzen duen gastroenteritisa itsasoko arrain kutsatuak (batez ere, itsaskiak) jatean harrapatzen da. Arrain gordinak edo gutxi kozinatuak atsegin dituzte hainbat kultura gastronomikok, eta horrek Vibrio parahaemolyticusen infekzioa errazten du. Japonian, esaterako, oso hedatuta dago ohitura hori, eta bertan bakterio hori gastroenteritisaren eragile nagusia da.
Mikrobioak sortzen duen gastroenteritisa beherakoak, gorakoak, tripako mina eta sukarra eragiten ditu. Gaitza ez da -inondik inora- beste Vibrio batek (Vibrio cholerae) sortzen duenaren antzekoa, askoz arinagoa baizik. Egun gutxi batzuetan berez sendatu ohi da, eta gaixo gehienek -hidratazioaz gain- ez dute tratamendu farmakologiko berezirik hartu behar..
Bakterioak sortutako janari-intoxikazioa prebenitzeko jan beharreko arraina ondo kozinatu behar da beti. Arrainaren izozketak ere patogenoa suntsitzen du.
Zaurien bidez infekzioak ere sor ditzake Vibrio parahaemolyticusek. Katrina urakanaren ostean zauriak zituzten eta ur kutsatuekin harremanetan egon ziren 22 pertsonak infekzioa harrapatu zuten.

## Erreferentziak

* ↑ Y Miyamoto & al., (1969) In vitro hemolytic characteristic of Vibrio parahaemolyticus: its close correlation with human pathogenicity ; ncbi.nlm.nih.gov PMCren artikulua
* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:482 orr.
* ↑ Ryan KJ; Ray CG (editors). Sherris Medical Microbiology. 4th. McGraw Hill, 2004

## Kanpo estekak

* Datuak: Q134280
* Multimedia: Vibrio parahaemolyticus / Q134280
* Espezieak: Vibrio parahaemolyticus
# Viborg

Viborg Danimarkako Erdialdeko Jutlandiako eskualdeko hiriburua da, eskualdeko hiri handiena Århus bada ere. Jutlandiako Justizia Gortearen egoitza ere bada.

## Historia

Bikingoen garaiko herria da, 8. mede ingurukoa, eta bere izenak muino sakratua esan nahi du daniera zaharrean. 1060. urtean apezpikutza lortu zuen eta orduan sortu zuten Danimarkako eskolarik zaharrena den Katedralaren eskola (Viborg Katedralskole). Katedrala eraikitzen, baina, 1130. urtean hasi ziren eta 50 urte iraun zuten lanek.
1536. urteko erreforma protestantearen aurretik bost monasterioren egoitza izan zen Viborg, eta hauetaz gain 12 eliza eta hainbat kapera ere bazeuden. Gaur egun katedrala baino ez da gelditzen zutik.

## Ondasun nabarmenak

* Viborgeko Katedrala (danieraz Viborg Domkirke eller Vor Frue Domkirke): XII mendean eraiki bazuten ere hainbat sute izan ditu eta gaur egun ikus daitekeen katedrala XIX mendekoa da.
* Skovgaard Museoa: Skovgaard familiaren museoa da, bertan Peter Christian Skovgaard (1817–1875) eta bere Joakim eta Niels semeen margo lnez gain hainbat daniar artisten lanak ere ikusgai daude.

## Kirolak

Historikoki eskubaloia izan da Viborg hiriari fama eman dion kirola. Emakumezkoen eskubaloi taldea Viborg HK da eta Danimarkako talderik onena da azken 15 urtetan 13 liga eta 8 kopa irabazi bait ditu. Honetaz gain Europako Txapeldunen liga hiru aldiz irabazi du, 2006, 2009 eta 2010. urteetan, gaur egungo talderik onena dela erakutsiz.
Viborg FF (Viborg Fodsports Forening) da herriko futbol taldea. 2000 urtean Danimarkako Kopa irabazi zuen.

## Hiritar ezagunak

* Peter Christian Skovgaard (1817–1875), margolaria.
* Johann Otto von Spreckelsen (1929-1987), arkitektoa.

## Kanpo estekak

* (Ingelesez) Webgune ofiziala
* Datuak: Q21176
* Multimedia: Viborg / Q21176
# Vibrio

Vibrio generoa bakterio Gram negatiboz osatuta dago, kakotx itxura dutenak (bazilo okerrak). Anaerobio fakultatiboak dira eta flageloen bitartez mugitzen dira. Ez dute esporarik sortzen.
Genero honetan 20 espezie baino gehiago daude, gehienak uretan bizi direnak (ur gazitan zein gezetan). Espezie eta serotipo gehienak saprofito ez-kaltegarriak badira ere, Vibrio batzuk lehen mailako patogenoak dira: Vibrio cholerae (koleraren eragilea), Vibrio parahaemolyticus eta Vibrio vulnificus dira esanguratsuenak.
Vibrioen ezaugarri biokimiko nagusiak honako hauek dira:
* anaerobio fakultatiboak: O/H: (+/+)
* oxidasa (+)
* katalasa (+)
* glukosa hartzitzen dute gasik sortu gabe
* ureasa (-)
* indol (+)
Laborategian hazteko medio hautakorrak erabiltzen dira. Medio hauek gatz konzentrazio handiak dituzte (Vibrio halofiloa baita) eta pH alkalinoa (7,5-9). Mikrobioak ez ditu eskaera nutritibo zorrotzak, ondo haziz hazkuntza-inguru arruntetan.

## Patogenia

Vibrio patogenoek hesteetako gaixotasunak eragiten dituzte, batzuetan oso larriak. Gaitz hauek aho-bidetik harrapatzen dira, bakterioz kutsatutako ur eta janariak irensterakoan.
Patogeno garrantzitsuenak honako hauek dira:
* Vibrio cholerae, koleraren eragilea. Robert Koch-ek aurkitu zuen 1884 urtean, kolerak jotako gaixoen gorozkietan. Bakterio honek flagelo luze bat dauka, bakterioari abiadura oso handia ematen diona (V. cholerae da bakteriorik azkarrena, segundo batean 50 aldiz bere gorputzaren luzera korritzen baitu)
* Vibrio parahaemolyticus, gastroenteritis sortzen duena. Bakterio honekin kutsatutako arrainak eta itsaskiak irentsitakoan agertzen da gaitza. Ur gazitan bizi da.
* Vibrio vulnificus, aurrekoaren antzeko ezaugarriak dituena. Gastroenteritis eragiten du kutsatutako arraina jaterakoan.
* Datuak: Q753490
* Multimedia: Vibrio / Q753490
* Espezieak: Vibrio
# Viborg (Hego Dakota)

Viborg Ameriketako Estatu Batuetako hiri bat da. Turner konderrian dago, Hego Dakota estatuan. 814 biztanle ditu, 1,039322 kilometro koadroko azaleran banatuta.

## Ikus, gainera

* Turner konderria

## Kanpo estekak

* Datuak: Q2536194
# Viborgeko Katedrala

Viborgeko katedrala edo Gure Amaren atedrala (danieraz Viborg Domkirke edo Vor Frue Domkirke) Viborgeko eliza luteranoa da. Aurretik egon zen eliza baten berreraikuntza modernoa da.

## Historia

Lehenengo katedral erromanikoa 1130an hasi zen eraikitzen. Granitozko eliza zen. Hala ere 1501ean hiriak jasandako suteak mendebaldeko zatia eta sabaia suntsitu zituen. Beste bi sute handiren ondoren (1567 eta 1726an) eliza oso kalteturik gelditu zen. 1801 eta 1804 artean aletegi bezala ere erabili zen eraikina.
1859an eliza berriztea pentsatu zuten baina hormen egoera kaskarra zenez 1863an eraikina behera bota eta eliza berria altxatzeko erabakia hartu zen. 1876an inauguratu zuten Viborgeko katedral berria. Kritikak jaso zituen aurreko elizaren diseinua mantendu ez izanagatik.

## Katedrala

Katedralaren barnealdean Bibliako pasadizuak adierazten dituzten Joakim Skovgaarden margolanak daude. 1901 eta 1913 artean aritu zen elizan lanean.
Koroan 1286an hil zuten Erik V.a Danimarkakoaren hilobia dago.

## Iruditegia

* Katedralaren aurrealdea.
* Katerdralaren atzealdea.
* Nabea.
* Joakim Skovgaarden margolanak.

## Kanpo estekak

* Datuak: Q1236716
* Multimedia: Viborg Domkirke / Q1236716
# Vibonati

Vibonati Italiako udalerri bat da. Salernoko probintzian kokatuta dago, Campania eskualdean. 3.204 biztanle ditu, 20,54 kilometro koadroko azaleran banatuta.

## Mugakideak

Vibonatik honako udalerri hauekin egiten du muga:
Casaletto Spartano Ispani Sapri Tortorella Santa Marina Torraca

## Kanpo estekak

* Datuak: Q81808
* Multimedia: Vibonati / Q81808
# Vibrio cholerae

Vibrio cholerae Vibrio generoko bakterio Gram negatiboa da, bazilo kurbatuaren itxurakoa eta kolera gaitzaren eragilea. Kolera ur eta janari kutsatuen bidez transmititzen da.
Nahiz eta Filippo Pacini aurkitu 1854an, Robert Koch mikrobiologoa izan zen lehena bakterio hori eta koleraren arteko harremana frogatzen, 1884an. Koch-ek Vibrio comma deitu zion mikrobio patogenoari, koma baten itxura zuelako.

## Ezaugarri nagusiak

Vibrio choleraek Vibrio guztien ezaugarri biokimiko eta fisiologikoak ditu: katalasa eta oxidasa (+) da, anaerobio fakultatiboa eta glukosaren hartzidura burutzen du. Mugikorra da eta muturreko flagelo bakarra du.
Urtarra da, ur gezatan eta ur gazikaran biziz.
Laborategian isolatzeko hazkuntza-inguru bereziak erabiltzen dira, sodioa eta pH alkalinoa dutenak. TCBS hazkuntza-ingurua (tiosulfato, zitrato, sakarosa eta behazun-gatzak dituena) oso erabilia da.

## Anduiak eta serotipoak

Vibrio choleraek bi andui patogeno ditu, kolera eragiten dutenak: cholerae anduia eta El Tor anduia. Lehena Koch-ek deskribatu zuen bakterio patogenoa da, eta bigarrena 1960ko hamarkadan agertu zen.
Bi andui horietaz gain, bakterioak 6 serotipo patogenoak ditu.

## Patogenia

Kolera bakterioaz kutsatutako ur edo janariak hartzean harrapatzen da. Gaitza ohikoa da garapen bidean dauden herrialde askotan.
Ur kutsatua edan ondoren, mikrobioak urdailera iristen dira, eta urdaileko pH azidoak askok hiltzen ditu. Bizirik irauten dutenak heste meharrera heldu eta bertan finkatzen dira.
Hestean Vibrio choleraek enterotoxina indartsua ekoizten du, heste meharrari kalte izugarria egiten diona. Toxina hori exotoxina da, eta likido eta elektrolitoen galera eragiten du.
Exotoxina horrek bi azpi-unitate ditu, AMP ziklikoaren zelularen barneko kontzentrazioa areagotzen dutenak. Areagotze horrek beherako bortitzak eragiten ditu.
Vibrio cholerae janarien bidez sartzen bada organismoan (esaterako, molusku infektatuak jaterakoan), kolera sortzeko behar den bakterioen kopurua txikiagoa da uren bidez sartzen bada baino; izan ere, elikagaiek neutralizatzen dute patogenoa hilko lukeen urdaileko azidotasuna.
Kolera endemikoa da Asian (Indian. Pakistanen...) eta Erdialdeko eta Hego Amerikako zenbait herrialdeetan. Gaitz larria da, tratatu ezean 3 edo 4 egunetan gaixoen %60 hiltzen duena.
Hondakin-urak eta edateko urak ondo tratatuz araztegietan koleraren epidemiak eragozten dira.

## Erreferentziak

* ↑ Basaras Miren eta Umaran, Adelaida Mikrobiologia medikoa E.H.U.ak argitaratuta, 201 orr. ISBN: 84-8373-658-6
* ↑ BasaraS Miren eta Umaran, Adelaida Mikrobiologia medikoa E.H.U.ak argitaratuta, 202-203 orr. ISBN: 84-8373-658-6
* 1 2 Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:978 orr.

## Kanpo estekak

* Datuak: Q160821
* Multimedia: Vibrio cholerae / Q160821
* Espezieak: Vibrio cholerae
# Urraka Santxitz Iruñekoa

    Artikulu hau Antso I.aren alabari buruzkoa da; beste esanahietarako, ikus «Urraka Nafarroakoa».
Urraka Santxitz Iruñekoa (? – 956ko ekainaren 23a) Iruñeko infanta eta Leongo erregina ezkontidea izan zen.

## Biografia

Aita Antso I.a Gartzeitz eta ama Tota Aznar zituen. 932an Ramiro II.a Leongoa ezkondu eta bi seme-alaba izan zituen:
* Antso, bere sasianaia zen Ordoño III.a Leongoa ordezkatu eta erregea izango zena
* Elbira
Hil zenean Oviedoko katedralean lurperatu eta idazkun hau egin zuten:
| « | HIC REQUIESCIT FAMVLA DEI URRACA REGINA ET CONFA. UXOR DOMINI RAMIRI PRINCIPIS ET OBIIT DIE II FERIA HORA XI. VIII KALEN. JULIAS IN ERA DCCCCLV IIII | » |
XVIII. mendean Burgosera eraman zuten eta egun galdurik dago.
Zuhaitz genealogikoa :
Gartzia Semenoitz Iruñekoa
Antso I.a Gartzeitz
Dadildis Pallarskoa
Antso I.a Leongoa
Ramiro III.a Leongoa
Urraka Iruñekoa
Aznar Santxitz Larraungoa
Elvira Ramírez
Tota Iruñekoa
Oneka Ortitz Iruñekoa :

## Erreferentziak

* ↑ Rodríguez Fernández, Justiniano Ramiro II, rey de León 1998 Burgos: La Olmeda ISBN 84-89915-01-6 277-278. orr.
* ↑ Rodríguez Fernández, Justiniano Ramiro II, rey de León 1998 Burgos: La Olmeda ISBN 84-89915-01-6 279-281. orr.
* ↑ Del Arco y Garay, Ricardo argitaletxea = Instituto Jerónimo Zurita. Consejo Superior de Investigaciones Científicas. (1954). Sepulcros de la Casa Real de Castilla. XI Madril, 154 or..
* ↑ Elorza, Juan C.; Lourdes Vaquero, Belén Castillo, Marta Negro. (1990). El Panteón Real de las Huelgas de Burgos. Los enterramientos de los reyes de León y de Castilla. Editorial Evergráficas S.A., 51 or. ISBN 84-241-9999-5..

## Kanpo estekak

* Datuak: Q766420
* Multimedia: Urraca of Pamplona / Q766420
# Urraketa (mekanika)

Urraketa igurzketaz material edo pieza batean eragindako gastatzea da. Igurzketarako erabiltzen den materiala urratzailea dela esaten da.

## Kanpo estekak

* Datuak: Q3819233
# Urrakiko Igoera

Urrakiko Igoera urtero maiatzean Azpeitian antolatutako lasterketa da, Euskadiko Txirrindularitza Federazioak antolatzen duena. Euskaldun Txapelketarako lasterketa puntuagarria da.

## Palmaresa 1996tik aurrera

| Urtea | Garailea | Bigarrena | Hirugarrena |
| 1996 | Juan José de los Ángeles | | |
| 1997 | ? | ? | ? |
| 1998 | Iban Sastre | Mikel Artetxe | Javier Nieto |
| 1999 | Alexander Gallastegi | Iban Sastre | Unai Yus |
| 2000 | Joaquim Rodríguez | Óscar García Lago | Iñaki Macías |
| 2001 | Jesús Hernández Blázquez | Alberto Contador | Lander Euba |
| 2002 | Jokin Ormaetxea | Juan José Climent | Antton Luengo |
| 2003 | Jokin Ormaetxea | Mikel Elgezabal | Gorka Verdugo |
| 2004 | Rubén Pérez | Jorge Azanza | Ibon Isasi |
| 2005 | Aitor Martxena | Ismael Esteban | Alberto Losada |
| 2006 | Francisco Gutiérrez | Egoitz Murgoitio | Ismael Esteban |
| 2007 | Eder Salas | Ismael Esteban | Aitor Olano |
| 2008 | Cristian Castro | Paul Kneppers | Andrey Amador |
| 2009 | Fabricio Ferrari | David Gutiérrez Gutiérrez | Mikel Landa |
| 2010 | Daniel Díaz | Paul Kneppers | Michael Torckler |
| 2011 | Ugaitz Artola | Paul Kneppers | Gastón Agüero |
| 2012 | Arkaitz Durán | Ariel Sivori | Higinio Fernández |
| 2013 | Pedro Gregori | Antonio Molina | Higinio Fernández |
| 2014 | Mikel Bizkarra | Antton Ibarguren | Martín Lestido |
| 2015 | Antonio Pedrero | Jorge Arcas | Rafael Márquez |
| 2016 | Richard Carapaz | Josu Zabala | Jonathan Cañaveral |
| 2017 | Manuel Sola | Beñat Etxabe | Martí Márquez |
| 2018 | Iván Moreno | Tiago Antunes | Carlos Cobos |
| 2019 | Marc Buades | Mikel Mujika | Oier Lazkano |
| 2020 | bertan behera utzia COVID-19 pandemia zela eta | bertan behera utzia COVID-19 pandemia zela eta | bertan behera utzia COVID-19 pandemia zela eta |
| 2021 | Sinuhé Fernández | Pablo García | Charles-Étienne Chrétien |
| 2022 | Alejandro Franco | Xabier Berasategi | Julen Arriolabengoa |

## Erreferentziak

* ↑ Arkaitz Duran txirrindulariak irabazi du Urrakiko Igoera
* ↑ Pedro Gregori (Mutua Levante) Urrakiko Igoerako garaile
* ↑ Mikel Bizkarrak irabazi du Urrakiko XLIV. Igoera
* ↑ Antonio Pedrerok irabazi du XLV. Urrakiko Igoera
* ↑ Richard Carapaz, XLVI. Urrakiko Igoeran garaile
* ↑ Manuel Solak irabazi du txirrindularien XLVII. Urrakiko Igoera
* ↑ Ivan Morenok irabazi du txirrindularitzako Urrakira igoera
* ↑ Marc Buades txirrindulariak irabazi du Urrakiko XLIX. Igoera
* ↑ Sinhue Fernandez garaile 50. Urrakiko Igoeran
* ↑ Alejandro Francok irabazi du LI. Urrakiko Igoera

## Kanpo estekak

* Datuak: Q30740701
# Urraketa (argipena)

Urraketa hitzak adiera zenbait ditu:
* mekanikan, urraketa, material batean igurzketaz eragindako gastatzea;
* tipografian, urraketa, testua marra batez ezabatzea;
* medikuntzan, urraketa, giharren lesio mota bat;
* arau edo lege baten urratzeari buruz
** giza eskubideen urraketa,
** intimitatearen urraketa;
* joskintzan, oihal eta arropetako urratzea;
* argi-urratze edo egunsentia.
# Urraka Nafarroakoa

Urraka Nafarroakoa edo Urraka Iruñekoa Nafarroako Erresumako zenbait infantaren izena da:
* Urraka Antso (? - 956), Antso I.a Gartzearen alaba;
* Urraka Gartzea (?-1009), Gartzea I.a Nafarroakoaren alaba;
* Urraka Antso (X. mendea), Antso II.a Nafarroakoaren alaba;
* Urraka Gartzea (995-1041), Gartzea II.a Santxezen alaba
* Urraka Antso (?-1072 eta gero), Antso IV.a Nafarroakoaren alaba.
* Urraka Gartzea (?-1095 eta gero), Gartzea III.a Santxezen alaba;
# Urraka Ramiritz

Urraka Remiritz (1045-1077) aragoiar dama noblea izan zen, Semero leinu nafarrekoa, Ramiro I.a erregearen alaba gazteena, eta errege-familiako emakumezkoentzako sortutako Santa María de Santa Cruz de la Serós monasterioko lehen bizilaguna.
1059. urtean sartu zen Santa Maria monasterioan Urraka, eta handik urte batzuetara bere ahizpa nagusiak, Antsak, hartu zuen komentu haren gidaritza. Hirugarren ahizpa batekin batera (Teresa), hiruak bertan hilobiratu zituzten, hiru ahizpen irudia daraman sarkofago batean. Sarkofagoa 1622. urtean Jakara eraman zuten, Las Benitas monasteriora. 21. mendean sarkofagoan egindako ikerketa genetiko batean deskubritu zen bederatzi pertsonaren gorpuzkinak zeudela sarkofagoan, eta haien artean identifikatu ahal izan zituzten Urraka bera (bere aita Ramiro erregea beste hilobi batean identifikatu baitzuten), eta baita Ramiroren ama eta Urrakaren amona Antsa Oibarkoa nafarra, zeinaren hilobiaren erreferentzia historikorik ez zen gordetzen.
Zuhaitz genealogikoa :
Antso III.a Gartzeitz, Iruñeko Erregea
Ramiro I.a Aragoikoa
Antsa Oibarkoa
Urraka Ramiritz
Bernard-Roger, Count of Bigorre
Ermesenda Foixkoa
Garsende of Bigorre :

## Erreferentziak

* ↑ «RootsWeb's WorldConnect Project: Robby's Family Tree» worldconnect.rootsweb.ancestry.com (Noiz kontsultatua: 2018-09-07).
* ↑ Identificada genéticamente la primera dinastía de los Reyes de Aragón. .
* ↑ (Gaztelaniaz) «Investigación sobre los reyes de Aragón | Genética Forense Universidad de Zaragoza» geneticaforense.unizar.es (Noiz kontsultatua: 2018-09-07).

## Kanpo estekak

* Datuak: Q56510596
* Multimedia: Urraca of Aragon / Q56510596
# Urraka Lopitz Harokoa

Urraka Lopitz Harokoa (1160 inguru -1226) Leóngo erregina ezkontidea izan zen (1185/1187–1188).
Aita Bizkaiko jauna zen Lope Diaz Harokoa eta ama Aldontza Ruiz zituen. 1185 eta 1187 artean Fernando II.a Leongoa (1137–1188) ezkondu eta seme bi izan zituzten:
* Gartzea Fernandez (1181–1184) (ezkontza aurreko jaiotza).
* Antso (1186/1187–1220), Monteagudo eta Aguilarreko jauna, 1210ean Teresa Diaz Harokoa, Diego Lopitz II.a Harokoa eta Tota Perez Azagrakoaren alaba, ezkondu zuena.
Zuhaitz genealogikoa :
Diego Lopitz I.a Harokoa
Lope Diaz I.a Harokoa
García Fernández de León
Maria Sanchez de Navarre
Urraka Lopez Harokoa
Alfonso Fernández de León
Rodrigo Fernández de Castro
Aldonza Ruiz
Sancho Fernández de León
Diego Sánchez de Fines
Eilo Alvarez de Minaya :

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. Irizpideak. .
* ↑ Canal Sánchez-Pagín, José María. (1995). «La Casa de Haro en León y Castilla durante el siglo XII: Nuevas conclusiones» Anuario de estudios medievales (25): 3–38..

## Kanpo estekak

* Datuak: Q3755340
* Multimedia: Urraca López de Haro / Q3755340
# Urraka Portugalgoa

Urraka Portugalgoa (portugesez uˈʁakɐ ahoskatua; (Coimbra, 1148 – Wamba, Valladolid, 1211) Portugaleko infanta zen, Alfontso I.a Portugalgoaren (Portugalko lehen erregea) eta bere emazte Mafalda Savoiakoaren alaba. Bestalde, Errando II.a Leongoarekin ezkondu eta Leongo Erresumako erregina ezkontidea izan zen, Alfontso IX.a Leongoaren ama eta Fernando III.a Gaztelakoaren (Gaztelako koroa sortu zuenaren) amona.
Zuhaitz genealogikoa :
Urraka Alfontso Leongoa
Sancha, heiress of León
Ferdinand of León
Dulce of León
Pedro Alfonso de León
Leonor de León
Fernando III.a Gaztelakoa
Henry of Burgundy
Constanza de León
Alfontso I.a Portugalgoa
Theresa of León
Alfonso of Molina
Urraka Portugalgoa
Alfontso IX.a Leongoa
Amadeus III, Count of Savoy
Berengela Leongoa
Maud of Savoy
Mahaut of Albon
Rodrigo Alfonso de León
Maria Alfonso de Leon
Sancha Alfonso of León
Martín Alfonso of Leon
Aldonza Alfonso de León
Teresa Alfonso de León
Fernando Alfonso de León
Urraca Alfonso de León :

## Kanpo estekak

* Datuak: Q2406584
* Multimedia: Urraca of Portugal, Queen of León / Q2406584